ai4bharat/Pralekha huggingface dataset:
امور داخلہ کی وزارت
داخلی اُمور کے وزیر مملکت جناب کرن رجیجو کے ہاتھوں این ڈی ایم اے کے چودہویں یوم تاسیس کا افتتاح
نئیدہلی۔27؍نومبر۔داخلی اُمور کے وزیر مملکت جناب کرن رجیجو نے قدرتی آفات سے نمٹنے کی قومی اتھارٹی  کے چودہویں یوم تاسیس کا افتتاح کیا۔ اس سال کے یوم تاسیس کا موضوع ہے ’’قدرتی آفات کے تئیں قبل از وقت وارننگ ‘‘ ۔
افتتاحی خطبہ دیتے ہوئے جناب رجیجو نے کہا ’’این ڈی ایم اے کی وجہ سے قدرتی آفات کے بندوبست کے سلسلے میں ایک موضوع کے طور پر یہ تبدیلی آئی ہے کہ اب یہ سمجھا جانے لگا ہے کہ قدرتی آفات کی روک تھام ممکن ہے۔ اتنے بڑے جغرافیے اور آبادی کے دوران ’’جبکہ ہم ایک جمہوریت ہیں ہم قدرتی آفات سے نمٹنے کے سلسلے میں کافی پیش رفت کر چکے ہیں اور جب کبھی قدرتی آفات کے خطرے کو کم کرنے کی بات آتی ہے تو ایسے میں دنیا ، بھارت کو نظر انداز نہیں کرسکتی۔ بھارت قدرتی آفات کے بندوبست سے تعلق رکھنے والے اُمور میں قائدانہ کردار ادا کررہا ہے‘‘۔ انہوں نے اس بات پر بھی زور دیا کہ اگر قدرتی آفات کے تئیں اور زیادہ بیداری لائی جائے اور قبل ازوقت خبردار کردینے والے نظام میں بہتری لائی جائے تو اس سلسلے میں آدھی کامیابی تو حاصل کی ہی جاسکتی ہے۔ انہوں نے کہا کہ وزیراعظم جناب نریندر مودی ملک کو قدرتی آفات سے اور زیادہ محفوظ رکھنے پر خصوصی توجہ دے رہے ہیں۔
اس موقع پر این ڈی ایم اے کے رکن جناب آر کے جین نے پچھلے یوم تاسیس سے لیکر اب تک ایک سال کے دوران این ڈ ی ایم اے کی طرف سے انجام دی گئی سرگرمیوں کو اجاگر کیا۔ انہوں نے این ڈی ایم اے کی اہمیت کو اجاگر کرتے ہوئے کہا ’’این ڈی ایم اے کی تشکیل سے لیکر اب تک پچھلے تیرہ برسوں میں اس نے قدرتی آفات سے نہ صرف مؤثر طور پر نمٹنے میں تعاون دیا ہے ، جو بالکل واضح ہے ، بلکہ قدرتی آفات کے مجموعی خطرے کو بھی ختم کرنے میں مدد دی ہے۔‘‘
جناب جین نے قدرتی آفات سے نمٹنے کے میدان میں افراد اور اداروں کی طرف سے غیرمعمولی تعاون کے صلے میں سالانہ انعامات دینے کے وزیراعظم کے قدم کے بارے میں بھی مطلع کیا۔ انہوں نے کہا کہ اس سلسلے میں نامزدگی کا عمل جلد ہی شروع کردیا جائے گا۔
اس موقع پر این ڈی ایم اے نے خطروں سے مزاحمت کرنے والی تعمیر کے سلسلے میں ،تعمیری کارکنوں کیلئے ایک تربیتی ہدایت نامے کا بھی اجراء کیا۔’’گجرات سیلاب 2017 : ایک مطالعہ ‘‘ نام کی ایک مطالعاتی رپورٹ بھی جاری کی جائے گی۔
قبل از وقت وارننگ ،قدرتی آفات کے خطروں کو کم کرنے کا ، ایک بڑا عنصر ہے اور اس سے جانی اور مالی نقصانات کو کم سے کم کیا جاسکتا ہے۔ قبل از وقت وارننگ ایک ڈھانچہ بند اور مؤثر کارروائی کا کلیدی عنصر ہے۔
اس سلسلے میں مؤثر اقدامات کیلئے ضرورت اس بات کی ہے کہ قبل از وقت وارننگ کے نظام میں ان لوگوں کو بھی شامل کیا جائے جنہیں قدرتی آفات سے خطرہ لاحق ہے۔ ان اقدامات میں عوام کو اور زیادہ بیدار کرنا ، وارننگ کو مؤثر طور پر عوام میں پھیلانا اور اس بات کی یقین دہانی کہ تیار رہنے کا عمل لگاتار جاری ہے، شامل ہیں۔ کئی برسوں میں بھارت نے بالکل صحیح اور قبل از وقت وارننگ خاص طور پر سمندری طوفانوں کے سلسلے میں جاری کرنے میں خاطر خواہ پیش رفت کی ہے۔ اس مہینے کے آغاز میں حکام ، سمندری طوفان گج سے پہلے ہزاروں لوگوں کو اس کی آمد سے قبل مطلع کرنے میں کامیاب رہے۔ جیسا کہ اس طوفان کے بارے میں قبل از وقت بالکل صحیح صحیح بتادیا گیا تھا کہ یہ کہا ں کہا ں سے گزرےگا۔
۔۔۔۔۔۔۔۔۔۔۔۔۔۔۔۔۔۔۔۔۔۔
U-5937
(Visitor Counter : 92
وزارت خزانہ
شرحِ تبادلہ نوٹیفکیشن نمبر 99/2021 - کسٹمز 
کسٹمز ایکٹ مجریہ 1962  کے سیکشن 14 کے ذریعے تفویض کردہ اختیارات کو بروئے کار لاتے ہوئے سنٹرل بورڈ آف اِن ڈائریکٹ ٹیکسیز اینڈ کسٹمز کی طرف سے 16 دسمبر 2021 کے سنٹرل بورڈ آف اِن ڈائریکٹ ٹیکسیز اینڈ کسٹمز نوٹیفکیشن نمبر 98/2021- کسٹمز  میں اس طرح مندرجہ ذیل ترامیم کی جاتی ہیں۔ یہ 18 دسمبر 2021 سے نافذ العمل ہیں۔
مذکورہ نوٹیفکیشن کے شیڈول 1 میں، سیریل نمبر 18 اور اس سے متعلق اندراجات کے لیے درج ذیل متبادلات ہیں:-
1.شیڈول
|
|
نمبر شمار
|
|
غیر ملکی کرنسی
|
|
غیر ملکی کرنسی کی ایک اکائی کے تبادلے کی شرح ہندُستانی روپے کے مساوی
|
|

|
|

|
|

|
||
||
|

|
|

|
||
||
|
درآمد شدہ اشیا کیلئے
|
|
بر آمد شدہ اشیا کیلئے
|
|
18.
|
|
ترک کرنسی لیرا
|
|
5.00
|
|
4.70
|
|
|
|
|
|
|
|
|
|
صدر جمہوریہ کا سکریٹریٹ
چار ملکوں کے سفیروں نے صدر جمہوریہ ہند کو اپنی سفارتی اسناد پیش کی ہیں
نئی دہلی، 8 فروری 2019/نامیبیا کے ہائی کمشنر اور مالدیپ ، ترکمانستان اور سوڈان کے سفیروں نے آج راشٹرپتی بھون میں منعقدہ ایک تقریب میں صدر جمہوریہ ہند جناب رام ناتھ کووند کو اپنی سفارتی اسناد پیش کیں۔
جن سفیروں نے اپنی سفارتی اسناد پیش کی ہیں ۔ وہ اس طرح ہیں۔
1۔ جمہوریہ نامیبیا کے ہائی کمشنر جناب گیبریل پی سنمبو ۔
2۔ جمہوریہ مالدیپ کی سفیر محترمہ عائشہ محمد دیدی ۔
3۔ ترکمانستان کے سفیر جناب شالار گیلدی نظروف ۔
4۔ جمہوریہ سوڈان کے سفیر جناب احمد یوسف محمد الصدیق
۔۔۔۔۔۔۔۔۔۔۔
م ن ۔ ج ۔ ج۔
U- 819
(Visitor Counter : 52
وزیراعظم کا دفتر
وزیر اعظم نے بارڈر سکیورٹی فورس میں بنیادی ڈھانچے کی جدید کاری کی تعریف کی
مرکزی وزیر داخلہ جناب امت شاہ نے ٹوئیٹ کیا ہے کہ بی ایس ایف کی چار مشترکہ چوکیوں کے افتتاح کے ساتھ ہی بی ایس ایف کو مزید مستحکم اور مضبوط کیا گیا ہے۔ 108.3 کروڑ روپئے کی کل مالیت کے ساتھ دیگر پروجیکٹوں کے ساتھ ساتھ دو رہائشی کمپلیکس اور ایک آفیسر میس کا بھی افتتاح کیا گیا۔
اس ٹوئیٹ کے جواب میں وزیر اعظم جناب نریندر مودی نے ٹوئیٹ کیا:
’’اس سے ہماری سرحدی سلامتی مضبوط ہوگی اور بہادر بی ایس ایف کے عملے کے لئے زندگی گزارنے کا معیار بھی بہتر ہوگا۔‘‘
۔۔۔۔۔۔۔۔۔۔۔۔۔۔۔۔۔
ش ح۔ ح ا ۔ م ر
Urdu No. 4966
(
وزارت آیوش
حکومت کی مدد سے چلنے والے اسکولوں میں یوگا تعلیم
نئی دہلی23،مارچ2021
نئی دلی کا مرار جی ڈیسائی نیشنل انسٹی ٹیوٹ آف یوگا  آیوش کی وزارت کے تحت ایک خود مختار ادارہ ہے جو یوگا کے مختلف پروگراموں کا اہتمام کرتا ہے۔
مزید براں قومی نصاب کے فریم ورک  2005 نے یوگا کی صحت اور جسمانی تعلیم کے ایک اٹوٹ حصے کے طور پر سفارش کی ہے۔ صحت اور جسمانی تعلیم پہلی کلاس سے دسویں کلاس تک ایک لازمی سبجیکٹ  ہے۔ تعلیمی تحقیق اور تربیت کی قومی کونسل این سی ای آرٹی نے پہلی کلاس سے دسویں کلاس تک کے لئے صحت اور جسمانی تعلیم کے بارے میں ایک مربوط سلیبس پہلے ہی تیار کرلیا ہے۔
مزید یہ کہ آیوش کی وزارت نے براہ راست یوگا کے فروغ کے لئے مختلف سرگرمیاں شروع کی ہیں۔ ساتھ ہی ساتھ مرار جی ڈیسائی نیشنل انسٹی ٹیوٹ آف یوگا  اور نیچروپیتھی ویوگا میں تحقیق کی سینٹرل کونسل نئی دلی اور پونے کے نیشنل انسٹی ٹیوٹ آف نیچروپیتھی نام کے اپنے تین خود مختار اداروں کے ذریعے بھی یوگا کے فروغ کے لئے مختلف سرگرمیاں شروع کی ہیں۔ اس کے علاوہ آیوش کی وزارت نے یوگا کی پریکٹس کرنے والوں اور خواہشمند لوگوں کے لئے یوگا کی تربیت کے لئے اپنی ڈیجیٹل اور آن لائن سرگرمیاں تیز کردی ہیں۔ اس کے علاوہ ملک وبیرون ملک کے اندر یوگا کو مقبول بنانے کے لئے خود مختار اداروں کے ذریعے مختلف اقدامات کئے گئے ہیں، نیز یوگا کو گھروں سے تربیت دینے اور اسے سکھانے کے لئے کافی مواقع فراہم کرنے کی غرض سے یوٹیوب، فیس بک، ٹوئٹر اور انسٹا گرام جیسے سوشل میڈیا ہینڈلز اور یوگا پورٹل جیسے ڈیجیٹل پلیٹ فارمز پر وافر طور پر آن لائن وسائل کی دستیابی بھی کرائی گئی ہے۔
i سال بھر کا ایک کلینڈر بھی تشکیل دیاگیا ہے، جہاں مختلف سرکردہ یوگا اداروں کے ذریعے یوگا سے متعلق مختلف معلومات فراہم کی جاتی ہیں۔
ii بیرون ملک یوگا کو اپنانے کو مقبول بنائے جانے اور اس کے فروغ کے لئے انڈین کونسل فار کلچرل ریلیشنس  کو پرسنل سرٹیفکیشن باڈی  کا درجہ دیاگیا ہے۔
اس کے علاوہ ملک میں ہر سال آئی وی وائی آبزرویشن خود وزیر اعظم کی سربراہی میں کی جاتی ہے اور ملک بھر کے لاکھوں لوگ ان کے ذریعے پیش کئے گئے سی وائی پی کو فالو کرتے ہیں۔
مزید یہ کہ ممتاز یوگا گورو اور ماہرین کے ذریعے یوگا پر آن لائن تبادلہ خیال کا اہتمام آئی ڈی وائی 2020 کے لئے پرموشنل مہم کے حصے کے طور پر کیا جاتا ہے۔ وزارت نے مائی لائف، مائی یوگا یعنی جیون یوگا ویڈیو پلاگنگ مقابلے کا بھی اہتمام کیا ہے، جس میں جیتنے والوں اور دوسری پوزیشن پر آنے والوں کے لئے پرکشش انعامات رکھے گئے تھے۔ وزارت انڈین کونسل فار کلچر ریلیشن کے اشتراک سے اس مقابلے کا اہتمام کیا تھا، جس میں 130 ملکوں کے شرکا نے حصہ لیا تھا۔اس کے لئے وزارت نے بیرون ملک تمام انڈین مشن اور پوسٹ کو سرگرم کیا تھا تاکہ مائی لائف، مائی یوگا اور فیملی کے ساتھ ہوم یوگا کو سرگرمی کے ساتھ فروغ دیا جاسکے۔
تفریح صفت کی ممتاز شخصیتوں نے یوگا کے بارے میں پروموشنل پیغامات دیے اور لوگوں کی اس بات کے لئے حوصلہ افزائی کی کہ وہ آئی ڈی وائی میں اپنے گھروں سے سرگرم طور پر شریک ہوں۔
...............................................................
ش ح، ح ا، ع ر
U-2940
(Visitor Counter : 75
نوجوانوں کے امور اور کھیل کود کی وزارت
نہرو یووا کیندر سنگٹھن یوم آئین تقریب منا رہا ہے۔17.84 لاکھ این وائی کے ایس افسران ،رضاکار نوجوانوں اور دیگر وابستہ اسٹیک ہولڈرس نے ہندستانی آئین کی دیباچہ کو پڑھا
نئی دہلی،26نومبر 2020/ نوجوانوں کے امور کے محکمے کے نہرو یوا کیندر سنگٹھن  نے 26نومبر 2020 کو یوم آئین منایا جس کے مقصدکے تحت ہندستان میں آئین کے بنیادی اصولوں اور روح، بنیادی فرائض اور ڈاکٹر بی آر امبیڈکر کی زندگی اور کاموں کو عام کرنا ہے۔
مذکورہ بالا کے ایک حصہ کے طور پر کل 17.84 لاکھ این وائی کے ایس افسران، نوجوان رضاکاروں اور دیگر متعلقہ شراکت داروں نے صدر جمہوریہ کے ساتھ ہندستانی آئین کے دیباچہ کو پڑھا۔ تمام ریاستیں /مرکز کے زیر انتظام علاقوں کے 623اضلاع کے 81ہزار 473 گاؤں سے 4.27 لاکھ نوجوان رضاکاروں کی حصہ داری کے ساتھ آئینی اقدار اور بنیادی فرائض  پر ویبنار/بات چیت کاا نعقاد کیا گیا۔
میڈیا آؤٹ رچ کے لئے پیغام اور سرگرمیوں کی تشہیر ، فیس بک ، ٹوئیٹر، انسٹاگرام، اور ویب سائٹ پوسٹنگ کے ذریعہ ہیش# سنودھان دوس (پوسٹ4448 اور تصاویر:13480 پر ہیش # کوبڑھاوا دیا گیا۔
اس کے علاوہ ان کے پیش لفظ کو پڑھنے کے بعد ایک لنک مشترک کیا گیا جس سے ملک بھر کے این وائی کے ایس نوجوانوں رضاکار ایک سرٹی فکیٹ ڈاؤن لوڈ کرسکیں گے۔
م ن۔ ش ت۔ج
Uno-7582
(Visitor Counter : 87
وزیراعظم کا دفتر
وزیر اعظم نے جاپانی وزیر اعظم عزت مآب فومیو کیشیدا کی کووڈ-19 سے جلد صحت یابی کے لیے نیک خواہشات کا اظہار کیا
وزیر اعظم جناب نریندر مودی نے جاپانی وزیر اعظم عزت مآب فومیو کیشیدا کی کووڈ-19 سے جلد صحت یابی کے لیے نیک خواہشات کا اظہار کیا ہے۔
اپنے ایک ٹوئٹ میں، وزیر اعظم نے کہا؛
’’میں اپنے دوست وزیر اعظم فومیو کیشیدا کی کووڈ-19 سے جلد صحت یابی کے لیے نیک خواہشات کا اظہار کرتا ہوں۔‘‘
صحت اور خاندانی بہبود کی وزارت
بھارت میں کووڈ-19ٹیکہ کاری کی مجموعی تعداد 120.27 کروڑ کے نشانے کو پار گئی
گزشتہ 24 گھنٹوں کے دوران تقریباً 83.88 لاکھ سے زیادہ ٹیکے لگائے گئے
شفایابی کی شرح اس وقت 98.33 فی صد ہے
گزشتہ 24 گھنٹوں کے دوران 10549 نئے معاملات سامنے آئے
بھارت میں اس وقت مریضوں کی تعداد 1,10,133 ہے
ہفتہ وار مثبت معاملات کی شرح  ہے جو کہ گزشتہ 12 دنوں سے لگاتار 1 فی صد سے کم ہے
آج صبح سات بجے تک موصول ہونے والی عبوری رپورٹ کے مطابق گزشتہ 24 گھنٹوں کے دوران 83,88,824 لوگوں کو کووڈ کے ٹیکے لگائے گئے۔ جس کے ساتھ ہی بھارت میں کووڈ کی ٹیکہ کاری کی مجموعی تعداد 120.27 کروڑ  کو پار گئی۔ یہ ٹیکہ کاری 1,24,56,121 سیشنوں میں انجام دی گئی۔
آج صبح سات بجے تک موصول ہونے والی عبوری رپورٹ کے مطابق ٹیکہ کاری کی مجموعی تعداد کی تفصیل درج ذیل ہے۔
|
|
طبی کارکنان
|
|
پہلی خوراک
|
|
1,03,83,059
|
|
دوسری خوراک
|
|
94,47,649
|
|
صف اول کے کارکنان
|
|
پہلی خوراک
|
|
1,83,77,537
|
|
دوسری خوراک
|
|
1,64,07,467
|
|
18سے44 سال کی عمر کے افراد
|
|
پہلی خوراک
|
|
45,05,30,789
|
|
دوسری خوراک
|
|
20,77,73,074
|
|
45 سے 59 سال کی عمر کے افراد
|
|
پہلی خوراک
|
|
18,27,51,818
|
|
دوسری خوراک
|
|
11,58,74,508
|
|
60 سال سے زیادہ عمر کے افراد
|
|
پہلی خوراک
|
|
11,44,49,607
|
|
دوسری خوراک
|
|
7,67,08,151
|
|
میزان
|
|
1,20,27,03,659
گزشتہ 24 گھنٹو ں کے دوران 9868 مریض شفایاب ہوئے ہیں۔ جس کے ساتھ ہی شفایاب ہونے والے مریضوں کی مجموعی تعداد بڑھ کر  3,39,77,830 ہوگئی۔
نتیجہ کے طور پر بھارت میں شفایابی کی شرح اس وقت 98.33 فی صد ہے جو مارچ 2020 سے سب سے زیادہ ہے۔
مرکز اور ریاستوں /مرکز کے زیر انتظام علاقوں کی پائیدار اور مشترکہ کوششوں کی بنا پر یومیہ نئے معاملات 50 ہزار سے نیچے رہنے کا رجحان پایا جاتا ہے اور یہ رجحان اس وقت لگاتار152 دنوں سے قائم ہے۔
گزشتہ 24 گھنٹوں کے دوران 10549 نئے معاملات سامنے آئے۔
اس وقت مریضوں کی تعداد 1,10,133 ہے ۔ اس وقت مریضوں کی مجموعی تعدادملک میں مثبت معاملات کی مجموعی تعداد کا 0.32 فی صد ہے۔ جو مارچ 2020 سے اب تک کی کم ترین شرح ہے۔
ٹیسٹنگ کی صلاحیت میں ملک بھر میں برابر اضافہ کیا جارہا ہے۔ گزشتہ 24 گھنٹوں کے دوران مجموعی طور پر 11,81,246 ٹیسٹ کئے گئے۔ بھارت میں اب تک مجموعی طور پر 63.71 کروڑ سے زیادہ  ٹیسٹ منعقد کئےگئے ہیں۔
اس وقت جبکہ ملک بھر میں ٹیسٹنگ کی تعداد میں برابر اضافہ کیا جارہا ہے،ہفتہ وار مثبت معاملات کی شرح 0.89 فی صد پر قائم ہے جو کہ اس وقت گزشتہ 12دنوں سے 1 فی صد سے نیچے رہی ہے۔ یومیہ مثبت معاملات کی شرح 0.89 فیصد ریکارڈ کی گئی جو گزشتہ 53 دنوں میں دو فیصد سے کم اور گزشتہ 88 دنوں میں 3فیصد سے نیچے ہے۔
وزارت دفاع
آئی ایف بی رباہ کی تلاش اور بچاؤ کارروائی ۔منگلور کے قریب سمندر میں شروع
گہرے سمندر میں تلاش کے لئے ہندوستانی بحریہ نےآئی این ایس نیرکشک کو تعینات کیا ہے
نئی دہلی 17 اپریل 2021: نیو منگلور کے ساحل سے دور سمندر میں لاپتہ ماہی گیروں کی تلاش اور بچاؤ کی جاری کوششوں کو مستحکم کرتے ہوئے ہندوستانی بحریہ نے خصوصی آلات اور بحری غوطہ خوروں کا استعمال کے ساتھ 16 اپریل 2021 کو گہرے سمندرمیں غوطہ خوری کی کارروائی کیلئے خصوصی ڈائیونگ سپورٹ جہاز - آئی این ایس نیرکشک کی خدمات حاصل کیں۔ یہ جہاز اسی دن تین لاشیں بر آمد کرنے میں کامیاب رہا جنہیں 17 اپریل 2021 کو نیو منگلور کے مقامی حکام کے حوالے کردیا گیا۔ باقی چھ لاپتہ ماہی گیروں کی تلاش کے لئے علاقے میں یہ جہاز پانی کے اندر تلاش کی مہم کے اگلے مرحلے میں مصروف عمل ہے۔ گوا کے بحریہ کے ہوائی اڈے سے بحریہ کے طیاروں کے ساتھ ہندوستانی بحریہ کے جہاز سبھدر اور تلنگچنگ کو 14 اپریل 2021 سے لاپتہ ماہی گیروں کی تلاش اور بچاؤ کی مہم میں لگا رکھا گیا تھا۔ 13 اپریل 2021 کو نیو منگلور سے 41 سمندری میل کی دوری پر مغرب میں ہندستانی ماہی گیر کشتی رباہ سنگاپور کے رجسٹرڈ جہاز ایم وی اے پی ایل لی ہیور کے ساتھ ٹکرا گئی تھی۔ ماہی گیری کے جہاز پر سوار عملے کے 14 اراکین میں سے دو ارکان کو ایم وی اے پی ایل لی ہاورے کے ماسٹر نےفوری طور پر بچا لیا تھا۔ اس کے بعد تلاش کے دوران تین لاشیں بھی برآمد کی گئیں۔
حکومت ریاست تمل ناڈو کے فشریز کے محکمے کی اس درخواست پر کہ پانی کے اندر تلاشی کی کاروائی کی جائے، ہندوستانی بحری کے جہاز نِرکشک کو جو ایک خصوصی ڈائیونگ سپورٹ جہاز ہے 15 اپریل 2021 کو تعینات کیا گیا تاکہ ڈوبی کشتی کے اندر باقی پھنسے ہوئے جہاز کے عملے کی تلاش کی جا سکے۔ ۔ جہاز پر سوار غوطہ خور ٹیم نے 16 اپریل کو ڈوبتی کشتی کو کامیابی کے ساتھ تلاش کر لیا اور تین لاشیں برآمد کیں۔
جہاز چھ لاپتہ ماہی گیروں کی تلاش جاری رکھنے کے لئے اس علاقے میں لوٹ آیا ہے۔
زراعت اور کاشتکاروں کی فلاح و بہبود کی وزارت
موٹے اناجوں کا فروغ
ریستورانوں اور ہوٹلوں میں موٹے اناجوں کو فروغ دینے کے لیے، وزارت سیاحت کئی اقدامات کر رہی ہے، جیسے موٹے اناجوں کے تجرباتی مراکز کا قیام، ہندوستانی اور بین الاقوامی باورچیوں کے درمیان موٹے اناجوں سے بنی ہوئی پکوانوں کے سلسلے میں صحت کے فوائد کے بارے میں بیداری پیدا کرنا، ہوٹل انجمنوں اور ہوٹل چینز کے ساتھ ملاقاتیں کرنا۔ مزید برآں، ممتاز ہندوستانی باورچیوں کی بھی حوصلہ افزائی کی جاتی ہے کہ وہ موٹے اناجوں کے استعمال کو فروغ دیں اور تمام ہوٹل چینز اور ریستورانوں میں صحت سے متعلق فوائد کے بارے میں حساسیت پیدا کریں۔ حکومت قومی، ریاستی اور ضلعی سطح پر موٹے اناجوں کا بین الاقوامی سال  – 2023 تقریبات، ورکشاپس، سیمینارز، روڈ شوز، کسان میلوں وغیرہ کے ذریعے منارہی ہے تاکہ ان کی منفرد خصوصیات کی وجہ سے ملکی اور عالمی مانگ پیدا کیا جاسکے، آب و ہوا کے اعتبار سے لچکدار فصلوں کو فروغ دیا جاسکے، پیداوار، کھپت اور برآمدات وغیرہ کو بڑھایا جاسکے۔
زراعت اور کسانوں کی بہبود کے محکمہ نے مرکزی حکومت کی وزارتوں، ریاستوں/مرکز کے زیر انتظام علاقوں، کسانوں، اسٹارٹ اپس، برآمد کنندگان، خوردہ کاروبار، ہوٹلوں، ہندوستانی سفارت خانوں وغیرہ کے ساتھ فعال کثیر جہتی فریقوں کو مصروف کرنے سے متعلق نقطہ نظر اختیار کیا ہے تاکہ آئی وائی ایم 2023 کے مقاصد کو حاصل کیا جاسکے اور عالمی سطح پر ہندوستانی موٹے اناجوں کو فروغ دیا جاسکے۔ مرکزی حکومت کی چوبیس وزارتیں/محکمے، تمام ریاستی حکومتیں اور بیرون ملک ہندوستانی مشن موٹے اناجوں کے ویلیو چین کو بہتر بنانے اور آئی وائی ایم کے بارے میں بیداری پیدا کرنے کے لیے موٹے اناجوں سے متعلق دو ہفتے کے لئے کلی طور پر وقف سرگرمیاں انجام دے رہے ہیں۔
آئی سی اے آر-انڈین انسٹی ٹیوٹ آف ملٹس ریسرچ ، حیدرآباد کسانوں، خواتین کسانوں، گھریلو خواتین، طلباء اور نوجوان کاروباریوں کو ویلیو ایڈیڈ موٹے اناجوں کے کھانے کی مصنوعات، روزانہ کی ترکیبیں وغیرہ کی تیاری کے بارے میں تربیت فراہم کر رہا ہے، اور سیلف انٹرپرائز قائم کرنے میں ان کی مدد کر رہا ہے۔ ادارے نے 67 ویلیو ایڈیڈ ٹیکنالوجیز تیار کی ہیں جن میں موٹے اناجوں کے کھانے کے لیے ’’ریڈی ٹو ایٹ‘‘ اور ’’ریڈی ٹو کک‘‘، ’’ایٹ رائٹ‘‘ ٹیگ کے تحت موٹے اناجوں کے کھانے کی برانڈنگ، آگاہی پروگراموں کا انعقاد، ایگری بزنس انکیوبیٹر، ٹیکنالوجی بزنس انکیوبیٹر وغیرہ شامل ہیں۔
یہ معلومات زراعت اور کسانوں کی بہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں دی۔
۔۔۔۔۔۔۔۔۔۔۔۔۔۔۔۔۔
ش ح۔ ا ک۔ م ر

Urdu No. 7294
(Visitor Counter : 33
وزارتِ تعلیم
مرکزی وزیر تعلیم اور قبائلی امور کے وزیر کل مشترکہ طورپر انوویشن ایمبیسڈرٹریننگ پروگرام لانچ کریں گے
نئی دہلی،15؍جولائی2021:
وزیر تعلیم جناب دھرمیندر پردھان اور قبائلی امور کے وزیر جناب ارجن منڈا 16 جولائی 2021ء کو 50ہزار اسکولی اساتذہ کے لئے مشترکہ طورپر اسکول انوویشن ایمبیسڈر ٹریننگ پروگرام لانچ کریں گے۔یہ ایک اختراعی اور اسکولی اساتذہ کے لئے اپنی نوعیت کا انوکھا تربیتی پروگرام ہے۔ جس کا مقصدانوویشن ، انٹرپرینیور شپ ، آئی پی آر، ڈیزائن تھنکنگ، پروڈکٹ ڈیولپمنٹ ، آئیڈیا جنریشن وغیرہ جیسے امور کے بارے میں 50 ہزار اسکولی اساتذہ کو تربیت فراہم کرنا ہے۔
اس پروگرام کا خاکہ وزیر تعلیم کے انوویشن سیل اور اسکول ٹیچرز سے متعلق اے آئی سی ٹی ای نے تیار کیا ہے، جو انوویشن ایمبسڈر ٹریننگ پروگرام فار ہائر ایجوکیشنل انسٹی ٹیوشن فیکلٹی ممبرز کی تھیم پر مبنی ہے۔ یہ تربیت صرف آن لائن موڈ پر ہی فراہم کی جائے گی۔
پروگرام کے بارےمیں معلومات کے لئے اس لنک: https://youtu.be/RUIf3TE7OfU پرجائیں۔
وزارت خزانہ
محکمہ انکم ٹیکس نے دہلی اور ممبئی میں تلاشی مہم انجام دی
محکمہ انکم ٹیکس نے 07 جولائی 2022 کو، میزبانی، ماربل، لائٹس ٹریڈنگ اور ریئل اسٹیٹ کے کاروبار میں شامل دہلی اور ممبئی کے ایک گروپ کے یہاں تلاشی مہم انجام دی۔ اس مہم کے تحت دہلی، ممبئی اور دمن میں واقع مجموعی طور پر 18 عمارتوں میں تلاشی لی گئی۔
تلاشی مہم کے دوران ہارڈ کاپی دستاویزات اور ڈجیٹل ڈاٹا کےطور پر بڑی تعداد میں مجرمانہ شواہد برآمد ہوئے اور انہیں ضبط کر لیا گیا۔ ان شواہد سے معلوم ہوتا ہے کہ اس گروپ نے کچھ کم ٹیکس دائرہ کار کے تحت اپنی غیر منکشف دولت غیر ممالک میں جمع کی ہے۔ اس کے علاوہ اس گروپ نے ملیشیا کی ویب کمپنیوں کے توسط سے بھات میں میزبانی کے کاروبار میں بھی سرمایہ کاری کی ہے۔ ایسا اندازہ ہےکہ یہ رقم مجموعی طور پر 40 کروڑ روپئے سے زائد کےبقدر کی ہو سکتی ہے۔
اس تلاشی مہم میں حاصل شدہ شواہد سے اشارہ ملتا ہے کہ گروپ نے غیر ممالک میں قائم کچھ کمپنیوں میں سرمایہ کاری کی ہے، جنہیں خصوصی طور سے اجناس کی تجارت کے لیے قائم کیا گیا ہے۔ ایسی ایک کمپنی کی مجموعی قدرو قیمت ، جس میں اس کا حاصل شدہ منافع بھی شامل ہے، کو اس گروپ نے اپنے آئی ٹی آر میں متعلقہ مدت کے لیے نہیں دکھایا ہے۔اس کے علاوہ یہ بھی پتہ چلا ہے کہ گروپ کے پرموٹر نے غیر ملکی دائرہ کار کے ایک ریئل اسٹیٹ میں سرمایہ کاری کی ہے، جس کی جانکاری اپنے انکم ٹیکس ریٹرن میں بھی نہیں دی ہے۔اس کے علاوہ اجناس کی تجارت کے لیے سمندر پار کمپنیوں کی شناخت کی گئی ہے، جن کے بارے میں معلومات فراہم نہیں کی گئی ہے۔
تلاشی کی کاروائی سے یہ بھی معلوم ہوا ہے کہ یہ گروپ اپنے بھارتی آپریشنوں میں بہی کھاتے سے باہر بھی نقدی فروخت میں شامل ہے۔ ضبط کیے گئے شواہد ماربل اور لائٹس کے کاروباری پیشے میں مجموعی فروخت کے 50 فیصد سے 70 فیصد حصہ تک کی بے حساب نقد فروخت کا اشارہ دیتے ہیں۔ اس کے علاوہ 30 کروڑ روپئے کےبقدر کی غیر منکشف اضافی رقم بھی حاصل ہوئی ہے۔
اس کے میزبانی سے متعلق کاروبار میں، خصوصاً بینکوئٹ ڈویژن حصہ سے بے حساب فروخت کا انکشاف ہے۔
اب تک 2.5 کروڑ روپئے کے بقدر کے غیر منکشف زیورات ضبط کیے جا چکے ہیں۔ آگے کی کاروائی جاری ہے۔
وزیراعظم کا دفتر
وزیر اعظم نے اپریل 2023 میں اب تک کی سب سے زیادہ جی ایس ٹی وصولی کی ستائش کی
وزیر اعظم جناب نریندر مودی نے اپریل 2023 کے لیے اب تک کی سب سے زیادہ 1.87 لاکھ کروڑ روپے کی جی ایس ٹی ریونیو کی وصولی کو ”ہندوستانی معیشت کے لیے ایک بڑی خبر“ قرار دیا ہے۔
وزارت خزانہ کے ایک ٹویٹ کا جواب دیتے ہوئے وزیر اعظم نے ٹویٹ کیا:
”ہندوستانی معیشت کے لیے بڑی خبر! ٹیکس کی کم شرحوں کے باوجود ٹیکس کی وصولی میں اضافہ اس بات کی کامیابی کو ظاہر کرتا ہے کہ کس طرح جی ایس ٹی نے انضمام اور تعمیل میں اضافہ کیا ہے۔“
وزارت دفاع
اندرونِ ملک دفاعی پیداوار کی قدر وقیمت
دفاع کے وزیر مملکت جناب اجے بھٹ کے ذریعہ آج لوک سبھا میں پروفیسر ریتا بہوگونا کو دیے گئے ایک تحریری جواب میں یہ اطلاع فراہم کی گئی کہ مالی برس 2020-21 اور 2021-2022 کے لیے اندرونِ ملک دفاعی پیداوار کی قدروقیمت بالترتیب 84643 کروڑ روپئے اور 94846 کروڑ روپئے کے بقدر ہے۔آتم نربھر بننے اور میک ان انڈیا کے ہدف کی حصولیابی کے لیے، بھارتی حکومت نے ملک میں 2دفاعی صنعتی گلیارے قائم کیے ہیں، جن میں سے ایک اترپردیش اور دوسرا تمل ناڈو میں ہے۔ اترپردیش دفاعی صنعتی گلیارہ  کی ترقی کے لیے چھ مقامات یعنی آگرہ، علی گڑھ، چترکوٹ، جھانسی، کانپور اور لکھنؤ کی شناخت کی گئی ہے ۔ اسی طرح، تمل ناڈو دفاعی صنعتی گلیارہ  کی ترقی کے لیے پانچ مقامات یعنی چنئی، کوئمبٹور، ہوسور، سالیم اور تروچراپلی کی شناخت کی گئی۔ حکومت ایک ایسا دفاعی مینوفیکچرنگ ایکو نظام تیار کرنے کا ارادہ رکھتی ہے جس میں پیداوار میں اضافہ کے نتیجہ میں ہونے والی لاگت میں متناسب بچت کے لیے پیداواریت ، جانچ اور سرٹیفکیشن کے عمل میں اضافہ کرنے، اور ملک میں بین الاقوامی سطح پر مسابقتی کمپنیوں کو ترقی دینے میں سہولت فراہم کرنے کی غرض سے سپلائی چین کے لیے سازگار ماحول ہو۔
یوپی ڈی آئی سی کے لیے حکومت اترپردیش کی جانب سے موصول شدہ اطلاع کے مطابق، صنعتوں / تنظیموں کے ساتھ 105 مفاہمتی عرضداشتوں  پر دستخط کیے جا چکے ہیں جن کی ممکنہ قیمت 12139 کروڑ روپئے کے بقدر ہے۔ یوپی ڈی آئی سی میں پہلے ہی 2422 کروڑ روپئے کے بقدر سرمایہ کاری کی جا چکی ہے۔ یو پی ڈی آئی سی کی ترقی کے لیے مجموعی طور پر 1608 ہیکٹیئر آراضی حاصل کی جا چکی ہے۔ اس کے علاوہ، ٹی این ڈی آئی سی کے لیے تمل ناڈو حکومت کی جانب سے موصول شدہ اطلاع کے مطابق، 53 صنعتوں کے ذریعہ 11794 کروڑ روپئے کے بقدر ممکنہ سرمایہ کاری کے لیے مفاہمتی عرضداشتوں کے توسط سے انتظامات کیے گئے ہیں۔ ٹی این ڈی آئی سی میں پہلے ہی 3847 کروڑ روپئے کے بقدر سرمایہ کاری کی جا چکی ہے۔ ٹی این ڈی آئی سی کی ترقی کے لیے مجموعی طور پر 910 ہیکٹیئر آراضی حاصل کی جا چکی ہے۔
سابقہ آرڈنینس فیکٹری بورڈ میں سے تشکیل دیے گئے سات نئے ڈی پی ایس یو اداروں کو اکتوبر 2021 میں کمپنیز ایکٹ 2013 کے تحت سرکاری کمپنیوں کی شکل دی گئی۔ شروعات میں حکومت نے ان نئی دفاعی کمپنیوں کو کارپوریٹ اداروں کے طور پر اپنا کاروبارشروع کرنے کے لیے مدد فراہم کرنے کی غرض سے مختلف اقدامات کیے ۔ اس سلسلے میں، سابقہ او ایف بی کے بقایا آرڈروں کو ضابطے سے مستثنی رکھا گیا اور انہیں آئندہ پانچ برسوں کے لیے 70776 کروڑ روپئے کے بقدر کے ٹھیکوں میں تبدیل کر دیا گیا۔ یہ ٹھیکے مصنوعات کی بہم رسانی کے لیے سالانہ اہداف فراہم کرتے ہیں۔ تسلیم کیے گئے معاہدے میں مقرر کردہ شرائط و ضوابط کے مطابق پیشگی رقم کے طور پر ہر سال، متعلقہ سال کے ہدف کی 60 فیصد رقم سروسز کے ذریعہ ڈی پی ایس یو اداروں کو ادا کی جائے گی۔ ان پیشگی رقومات سے نوتشکیل شدہ ڈی پی ایس یو اداروں کو کام کاج کی پونجی فراہم ہوتی ہے ۔ مزید فعال اور مالی طور پر خودمختار اداروں کے طور پر، یہ نئے ڈی پی ایس یو ادارے اپنے صارفین کی تعداد میں اضافہ پر توجہ مرکوز کر رہے ہیں۔ ساتھ ہی دفاعی پروڈکشن میں اضافہ کے لیے برآمدات پر بھی توجہ مرکوز کی جا رہی ہے۔ ڈی پی ایس یو اکائیاں غیر ممالک میں مختلف بھارتی سفارتخانوں اور مشنوں میں دفاعی شعبے سے وابستہ افراد کے ساتھ بات چیت کے توسط سے برآمدات کے لیے متعلق مواقع تلاش رہے ہیں۔
نیتی آیوگ
نیتی آیوگ جزائر کی مجموعی ترقی کے لئے سرمایہ کاروں کی کانفرنس کی میزبانی کرے گا
نئی دہلی،یکم اگست2018؍نیتی آیوگ جزائر کی مجموعی ترقی کے لئے پرواسی بھارتیہ کیندر میں 10اگست 2018ء کو سرمایہ کاروں کی ایک کانفرنس کی میزبانی کے فرائض انجام دے گا۔نیتی آیوگ کے سی ای او جناب امیتابھ کانت اس کانفرنس کا افتتاح کریں گے۔ یہ کانفرنس انڈومان نیکوبار لکشدیپ جزائر میں نجی و سرکاری شراکت داری کے بنیاد پر ماحول دوست سیاحت کی پائیدار ترقی کے لئے سرمایہ کاری راغب کرسکے گی۔
مناسب رسک شیئرنگ ماڈل اور کھلی مقابلہ جاتی بولی کے ذریعے پرائیویٹ سیکٹر کی ساجھیداری کے ساتھ 11اینکر ٹورزم پروجیکٹ لاگو کئے جانے کی تجویز ہے۔نیتی آیوگ متعلقہ مرکز کے زیر انتظام علاقے کی انتظامیہ کے ساتھ 10اگست 2018ء کو سرمایہ کاروں کی کانفرنس کا اہتمام کررہا ہے، جس میں مختلف فریق بھی شامل ہوں گے۔
جزائر کی مجموعی ترقی اور سرمایہ کاروں کی کانفرنس کے بارے میں
حکومت کی طرف سے جزائر کی پائیدار ترقی اور مجموعی بحری ترقی کو اعلیٰ ترجیح دی گئی ہے۔وزیر اعظم کی صدارت میں ایک اعلیٰ ادارہ آئی لینڈ ڈیولپمنٹ ایجنسی جون 2017ء میں تشکیل دی گئی تھی۔جبکہ نیتی آیوگ کو متعلقہ مرکز زیر انتظام علاقوں کی انتظامیہ؍ ریاستی سرکاروں کے ساتھ جزائر کی مجموعی ترقی کے پروگرام کی ذمہ داری سونپی گئی ہے۔پہلے مرحلے میں مذکورہ پروگرام کے تحت مجموعی ترقی کے لئے انڈومان نیکوبار اور لکشدیپ میں 10 جزائر کو چنا گیا ہے۔
آئی لینڈ ڈیولپمنٹ ایجنسی آئی ڈی اے نے انڈومان نیکوربار میں 6 اور لکشدیپ میں 5 سیاحتی پروجیکٹوں کا جائزہ لیا۔ اس کے علاوہ بنیادی ڈھانچے کی دیگر بہت سی ڈھانچوں کا جائزہ لیا، جن میں رو –رو فیری سروسز، سمندری پانی سے نمک ختم کرنے کے پلانٹس، ڈجیٹل کنکٹی وٹی اور گرین انرجی شامل ہیں۔آئی ڈی اے نے ان جزائر کی مجموعی ترقی کے لئے پہلے مرحلے میں نفاذ کی خاطر ان پروجیکٹوں کا جائزہ لیا۔اضافی کنکٹی وٹی کے لئے دگلی پور میں ہوائی اڈہ دسمبر 2018ء تک سیویلن ہائی جہازوں کے لئے شروع کردیا جائے گا، جبکہ اگاٹی ایئرپورٹ کی توسیع کی جارہی ہے اور منی کوائی میں گرین فیلڈ ہوائی اڈے کے لئے اصولی طورپر منظوری حاصل کرلی گئی ہے۔
ان 11پروجیکٹوں میں سے انڈومان نیکوبار میں 4 اور لکشدیپ میں 3 پروجیکٹ شروع ہونے کے مرحلے میں ہے۔ زمین کے سروے کی تفصیل اور پروجیکٹ کے مقامات کی حد بندی کرلی گئی ہے۔
م ن۔ح ا۔ن ع
U: 3957
(Visitor Counter : 61
بھارتی چناؤ کمیشن
چناؤ کمیشن نے دہلی اسمبلی کے عام چناؤ کے لئے بی جے پی کے لئے چناؤ میں مہم چلانے والے سرکردہ لیڈروں کی فہرست سے انوراگ ٹھاکر اور پرورش صاحب سنگھ کو ہٹانے کا حکم دیا ہے
نئی دہلی، 29 جنوری / انتخابی کمیشن نے دہلی کی قانون ساز اسمبلی کے عام چناؤ کے لئے بھارتیہ جنتا پارٹی کے لئے انتخابی مہم میں حصہ لینے والے سرکردہ لیڈروں کی فہرست سے انوراگ ٹھاکر اور پرورش صاحب سنگھ کو ہٹانے کاحکم دیا ہے یہ حکم فوری طور پر لاگو ہوگیا ہے اور مزید احکامات تک جاری رہے گا۔
۔۔۔۔۔۔۔۔۔۔۔
U – 409
(Visitor Counter : 59